Babelscape/SREDFM huggingface dataset:
बलबीर पुंज

बलबीर पुंज (जन्म १९४९), भारत के एक पत्रकार एवं स्तम्भकार हैं। वे भारतीय जनता पार्टी से राज्यसभा के सदस्य भी रहे हैं। ३१ मार्च २०१३ में उन्हें भारतीय जनता पार्टी का एक उपाध्यक्ष बनाया गया। अखबारों के अधिकांश पाठक बलबीर पुंज के नाम और उनके लेखन से परिचित है। प्रख्यात विचारक और चिंतक बलबीर पुंज, एक दशक के अधिक के समय तक, 1997-98 से लेकर 2009-10 के महत्वपूर्ण कालखंड में भारतीय जनता पार्टी के बौद्धिक प्रकोष्ठ के संयोजक भी रहे। यह काफी महत्वपूर्ण काल था, जब भाजपा ने अपने वैचारिक अधिष्ठान पर उस भवन की नींव रखी, जिस पर पार्टी और सरकार का परचम आज पूरे देश में लहरा रहा है।

पुंज का जन्म 2 अक्टबूर 1949 को पंजाब के गुरुदासपुर जिले में हुआ। चूंकि परिवार दिल्ली में था, इसलिए उन्होंने शिक्षा-दीक्षा देश की राजधानी दिल्ली से ही ग्रहण की। बाल्यकाल में ही पुंज राष्ट्रवादी संगठन राष्ट्रीय स्वयंसेवक संघ से जुड़े और कॉलेज जीवन में अखिल भारतीय विद्यार्थी परिषद के सक्रिय कार्यकर्ता भी रहे। पुंज ने अखिल भारतीय विद्यार्थी परिषद की दिल्ली ईकाई में प्रदेश मंत्री, प्रदेश महामंत्री जैसी महत्वपूर्ण जिम्मेदारियों का भी निर्वाहन किया।

पत्रकारिता के क्षेत्र में बलबीर पुंज ने राष्ट्रवादी अंग्रेजी समाचारपत्र मदरलैंड से पदार्पण किया, उस समय अधिकतर अंग्रेजी समाचारपत्रों पर वामपंथियों का खासा प्रभाव था। लेखन कार्य के साथ-साथ पुंज की नेशनल यूनियन ऑफ जर्नलिस्ट (एन.यू.जे.) में भी महत्वपूर्ण सहभागिता रही। उन्होंने एन.यू.जे. में उपाध्यक्ष और महामंत्री का पद भी संभाला।

एक कुशल पत्रकार के रुप में पुंज ने 25 वर्षों तक इंडियन एक्सप्रेस समूह में कार्य किया और 1995 में फाइनेंशियल एक्सप्रेस में सीनियर एडिटर के पद से त्यागपत्र देकर ऑब्जर्वर ऑफ बिजनेस एंड पॉलिटिक्स में बतौर कार्यकारी संपादक के रुप में कार्य किया। 1998 में भारत सरकार ने बलबीर पुंज को भारतीय जन संचार संस्थान ("Indian Institute of Mass Communication") के अध्यक्ष पद पर नियुक्त किया।

वर्ष 2000-2006 तक उत्तरप्रदेश और 2008-2014 तक ओडिशा से भाजपा सांसद के रुप में राज्यसभा की कार्यवाही में महत्वपूर्ण योगदान दिया। भाजपा संगठन में भी उनकी महती भूमिका रही। उन्होंने पार्टी के राष्ट्रीय मंत्री और अखिल भारतीय उपाध्यक्ष पद को भी सुशोभित किया। पार्टी ने पुंज को केरल, पंजाब, गुजरात और हिमाचल प्रदेश जैसे महत्वपूर्ण प्रदेशों का प्रभारी भी नियुक्त किया।

पिछले दो दशकों से अधिक समय से बलबीर पुंज निर्भिकता के साथ राष्ट्रीय राजनीति और आर्थिक विषयों पर देश के कई महत्वपूर्ण समाचारों और पत्रिकाओं में स्वतंत्र लेखन कर रहे है। उनका दैनिक जागरण, जो लगभग 40 लाख प्रतियों की औसत दैनिक बिक्री के साथ प्रिंट मीडिया का सरताज बना हुआ है, उसमें उनका बहुत लोकप्रिय कॉलम प्रकाशित होता रहा है। अमर उजाला और पंजाब केसरी जालंधर के सभी संस्करण हिंदी, पंजाबी और उर्दू- में उनका हर सप्ताह लेख प्रकाशित होता है। अंग्रेजी समाचारपत्र पॉयनियर और न्यू इंडियन एक्सप्रेस में लिखा गया स्तंभ खासा लोकप्रिय रहा है। समय-समय पर पुंज के लेख इंडियन एक्सप्रेस, टाइम्स ऑफ इंडिया, मेल टुडे जैसे अंग्रेजी समाचारपत्रों और आउटलुक जैसी पत्रिकाओं में भी नियमित रुप से प्रकाशित होते रहे है।
जोहान् हाइनरिख पेस्तालॉत्सी

जोहान् हाइनरिख पेस्तालॉत्सी (Johann Heinrich Pestalozzi ; 1746-1827 ई.) प्रसिद्ध पाश्चात्य शिक्षाशास्त्री थे।

बचपन में पिता चल बसे अतः माता ने इन्हें पाला। इनके दादा का भी इनके मन पर बहुत प्रभाव पड़ा। रूसो के विचारों में कुछ संशोधन कर इन्होंने उन्हें कार्यरूप में परिणत करने के प्रयास किए। विद्यार्थीजीवन में ही समाजसेवा की ओर झुकाव हो गया था। पत्रिकाओं में लेख लिखते थे। आगे चलकर इन्हें पुस्तक के रूप में प्रकाशित किया गया। 1781 और 1787 के बीच इनकी "लियोनार्ड ऐंड गर्ट्रूड" ( Leonard and Gertrude ) शीर्षक पुस्तक चार खंडों में प्रकाशित हुई। 1792 में जर्मनी के गेटे, फिक्टे इत्यादि विद्वानों से उन्हीं के देश में जाकर ये मिले। सौ एकड़ भूमि मोल लेकर अपने नवीन कृषिक्षेत्र (Neuhof) में इन्होंने कुछ बच्चों को उद्योग के साथ साथ शिक्षा देने का असफल प्रयास किया था। 1799 के पूर्वाध में स्टैज में इन्हें कुछ अनाथ बच्चों को शिक्षा देने का अवसर मिला। उसी वर्ष के अंत में बर्गडॉर्फ के दुर्ग में इनका विद्यालय स्थापित हुआ। इन्हें अच्छे अध्यापकों का सहयोग प्राप्त हुआ। 1801 में इनकी "हाइ गर्ट्रूड टीचेज़ हर चिल्ड्रैन" शीर्षक पुस्तक प्रकाशित हुई। प्रारंभिक शिक्षा संबंधी कुछ अन्य पुस्तकें भी लिखी गर्इं। 1804 में इन्हें बर्गडॉर्फ का दुर्ग सैनिकों के लिए खाली कर देना पड़ा। 1805 से 1825 तक इनका विद्यालय इवर्डन में चलता रहा। अर्थाभाव के कारण इनकी योजनाओं में बाधा पड़ जाती थी।

पेस्तालॉत्सी ने व्यक्ति की समस्त शक्तियों के सामंजस्यपूर्ण विकास को शिक्षा का उद्देश्य माना। उन्होंने मनोविज्ञान को शिक्षा का आधार बनाने के प्रयास किए। आधुनिक शिक्षण के कई प्रमुख सिद्धांतों को पेसलॉत्सी के शैक्षिक प्रयोगों द्वारा महत्व प्राप्त हुआ। शिक्षणविधि में संप्रेक्षण एवं स्वानुभव को इन्होंने मुख्य स्थान दिया। बाद में आनेवाले शिक्षाशास्त्रियों तथा अध्यापकों पर इनके विचारों का प्रचुर प्रभाव पड़ा।
इब्राहिम मोहम्मद सोलिह

इब्राहिम मोहम्मद सोलिह (; ; जन्म 4 मई 1964) एक मालदीवी राजनीतिज्ञ हैं, जो कि मालदीव राष्ट्रपति चुनाव, 2018 के परिणामों के बाद देश के राष्ट्रपति चुने गये हैं। उनका कार्यकाल 17 नवम्बर 2018 से प्रारम्भ होगा। 

वह 1994 में पहली बार अपने गृह प्रवालद्वीप फाधिहपोल्हू से सांसद बने। मालदिवियन डेमोक्रेटिक पार्टी के गठन तथा 2003 से 2008 तक चले मालदीव राजनीतिक सुधार आन्दोलन में सोलिह का एक महत्वपूर्ण योगदान था जिसके कारण देश के इतिहास में पहली बार नया संविधान तथा बहुदलीय लोकतंत्र प्रणाली को ग्रहण किया गया।
फाइल सिस्टम

सूचना के समूह और उनके नामों को प्रबंधित करने के लिए उपयोग की जाने वाली संरचना और तर्क नियमों को "फाइल सिस्टम" कहा जाता है। डेटा को टुकड़ों में विभाजित करके और प्रत्येक टुकड़े को एक नाम देकर, जानकारी आसानी से अलग और पहचान की जाती है। पेपर-आधारित सूचना प्रणाली के नाम से लेते हुए, डेटा के प्रत्येक समूह को "फ़ाइल" कहा जाता है। कंप्यूटिंग में, एक फ़ाइल को फाइल सिस्टम नियंत्रित करता है इसका निर्माण इस लिये हुआ की यह बताने का कोई तरीका नहीं है कि जानकारी का एक टुकड़ा कहां बंद हो जाता है और अगला शुरू होता है। डेटा कैसे संग्रहीत और पुनर्प्राप्त किया जा सकता है? एक फाइल सिस्टम के बिना, स्टोरेज माध्यम में दी गई जानकारी डेटा का एक बड़ा हिस्सा कहा होगा ? 

फाइल सिस्टम के कई अलग-अलग प्रकार हैं। प्रत्येक में अलग संरचना और तर्क, गति, लचीलापन(flexibility), सुरक्षा(security), आकार और अधिक गुण होते हैं। कुछ फाइल सिस्टम को विशिष्ट अनुप्रयोगों के लिए इस्तेमाल करने के लिए डिज़ाइन किया गया है। उदाहरण के लिए, आईएसओ 9660 (ISO 9660)फाइल सिस्टम विशेष रूप से ऑप्टिकल डिस्क (optical discs)के लिए डिज़ाइन किया गया है।

फाइल सिस्टम का इस्तेमाल विभिन्न प्रकार के स्टोरेज उपकरणों पर किया जा सकता है जो विभिन्न प्रकार के मीडिया का उपयोग करते हैं। उपयोग में सबसे आम स्टोरेज डिवाइस आज एक हार्ड डिस्क ड्राइव है। उपयोग किए जाने वाले अन्य प्रकार के मीडिया में फ्लैश मेमोरी(flash memory), चुंबकीय टेप(magnetic tapes) और ऑप्टिकल डिस्क शामिल हैं। कुछ मामलों में, जैसे कि tmpfs के साथ, कंप्यूटर की मुख्य मेमोरी (यादृच्छिक-एक्सेस मेमोरी(random-access memory), रैम) का उपयोग अल्पावधि(short-term) उपयोग के लिए अस्थायी फ़ाइल सिस्टम बनाने के लिए किया जाता है।
गुजरात तेल शोधनागार

गुजरात तेल शोधनागार भारत के गुजरात राज्य के कोयाली, वडोदरा में स्थित है। इसे इण्डियन ऑयल कॉर्पोरेशन लिमिटेड चलाती है। ये शोधनागार १९६५ से कार्यरत है। ये शोधनागार मुख्य रूप से पश्चिमी और उत्तरी भारत में पेट्रोलियम उत्पादों की मांग परोसती है। दिसंबर २०१७ के अनुसार इस शोधनागार की कुल क्षमता १३.७ एमएमटीपीए (मिलियन मीट्रिक टन प्रति वर्ष) है।
मालदीव के राष्ट्रपति

मालदीव के राष्ट्रपति मालदीव गणराज्य के सरकार एवं राष्ट्र के प्रमुख होते तथा मालदीव राष्ट्रीय डिफेंस फ़ोर्स के प्रमुख कमांडर होते हैं।

वर्तमान राष्ट्रपति अब्दुल्ला यामीन हैं जो कि 2013 में मोहम्मद नशीद को हराकर निर्वाचित हुए थे। वर्तमान में हुए मालदीव राष्ट्रपति चुनाव, 2018 में वे इब्राहिम मोहम्मद सोलिह से पराजित हो गये हैं, जो कि अपना कार्यकाल 17 नवम्बर 2018 से संभालेंगे।
विशेषज्ञ प्रणाली

कृत्रिम बुद्धि के सन्दर्भ में, विशेषज्ञ प्रणाली या विशेषज्ञ तन्त्र (expert system) उस कम्प्यूटर प्रणाली (या सॉफ्टवेयर) को कहते हैं जो किसी विशेषज्ञ मानव के निर्णय लेने की क्षमता जैसी क्षमता का प्रदर्शन करता है। विशेषज्ञ प्रणालियाँ जटिल समस्याओं को हल करने के लिए डिजाइन की गयी होतीं हैं और इसके लिए एक ज्ञान-भण्डार और मुख्यतः 'यदि-तो स्टेटमेन्ट' के सहारे तर्क करते हुए प्रोग्राम बनाया जाता है (न कि परम्परागत 'विधि-सम्बन्धी' (प्रोसीजरल) कोड के द्वारा) । १९७० के दशक में पहले पहल इस तरह की प्रणालियाँ निर्मित की गयीं थीं। विशेषज्ञ प्रणालियाँ ही सबसे पहली सफल कृत्रिम बुद्धि वाले सॉफ्टवेयरों बने। (कृत्रिम बुद्धि सॉफ्तवेयर अन्य प्रकार से भी बनए जाते हैं।)

किसी विशेषज्ञ प्रणाली के मुख्यतः दो भाग होते हैं- ज्ञान-भण्डार (नॉलेज बेस) तथा उससे निष्कर्ष निकालने वाला 'इंजन' (जिसे 'shell' कहते हैं)। ज्ञान-भण्डार के अन्तर्गत तथ्य और नियम आते हैं।
रासायनिक प्रक्रम

right|thumb|300px|पी एवं आईडी प्रक्रम
वैज्ञानिक दृष्टि से एक या अधिक रसायनों या रासायनिक यौगिकों को बदलने की विधि या साधन को रासायनिक प्रक्रम (chemical process) कहते हैं। ऐसा रासायनिक प्रक्रम स्वयं सम्पन्न हो सकता है या किसी बाह्य बल के द्वारा। इसमें एक या एक से अधिक रासायनिक अभिक्रियाएँ होती हैं।
देखरेख गुणवत्ता आयोग

देखरेख गुणवत्ता आयोग एक विशेष रूप से गठित संयुक्त राजशाही के स्वस्थ्य एवं सामाजिक देखरेख विभाग की ग़ैर-विभागीय सार्वजनिक संस्था है। इसे २००९ में स्थापित किया गया था ताकि इंगलैंड में स्वास्थ्य और सामाजिक देखरेख की सुविधाओं का निरीक्षण किया जा सके।

इसका गठन तीन पूर्व संस्थाओं से किया गया था:
* स्वस्थ्य आयोग
* समाजिक देखरेख निरीक्षण आयोग
* मानसिक स्वस्थ्य अधिनियम आयोग

इस आयोग की भूमिका यह है कि अस्पतालों, नर्सिंग होमों, दंत-चिकित्सा और सामान्य अभ्यास और अन्य देखरेख सुविधाएँ इंगलैंड में ऐसी उपलब्ध हों की लोगों में स्वस्थ्य सुरक्षा, प्रभावशाली और उच्च-गुणवत्ता की देखरेख सुनिश्चित हो और इन सेवाओं में सुधार को प्रोत्साहन मिले। इस भूमिका के निर्वाहन में आयोग पंजीकरण के समय से सुविधाओं को जाँचता है कि नवीनतम देखरेख सुविधाएँ पर्याप्त हैं, और उन जानकारी के स्रोतों पर नज़र रखता है जो सुविधाओं में समस्याओं को सामने लाते हैं।
राष्ट्रीय औषधीय शिक्षा एवं अनुसन्धान संस्थान

राष्ट्रीय औषधीय शिक्षा एवं अनुसन्धान संस्थान (नाईपर) औषधीय विज्ञान के क्षेत्र में भारत का पहला राष्ट्रीय स्तर का संस्थान है जिसका उद्देश्य औषधीय विज्ञान के क्षेत्र में उच्च अध्ययन और अनुसन्धान के लिए उत्कृष्ट केन्द्र बनना है। भारत सरकार ने नाईपर को ‘राष्ट्रीय महत्व का संस्थान’ घोषित किया है। भारत सरकार के रसायन एवं उर्वरक मंत्रालय के औषध विभाग के संरक्षण में गठित यह एक स्वायत्त निकाय है। यह भारतीय विश्वविद्यालय संघ तथा राष्ट्रमण्डल विश्वविद्यालय संघ का सदस्य है।

यह संस्थान 130 एकड़ के क्षेत्र में दिल्ली के उत्तर में 250 कि.मी. की दूरी पर एस.ए.एस. नगर (मोहाली), पंजाब में स्थित है।
आशाएँ फ़ाउन्डेशन

<ns>0</ns>
 <id>960743</id>
 <revision>
 <id>4620259</id>
 <parentid>3950461</parentid>
 <timestamp>2020-03-15T19:01:55Z</timestamp>
 <contributor>
 <username>EatchaBot</username>
 <id>527723</id>
 </contributor>
 <minor />
 <comment>बॉट: पुनर्प्रेषण ठीक कर रहा है</comment>
 <model>wikitext</model>
 <format>text/x-wiki</format>
अंगूठाकार|संस्था का लोगो
आशाएँ फ़ाउन्डेशन भारत की एक गैर-सरकारी संस्था है जो गरीब बच्चों की शिक्षा के माध्यम से सहायता करती है। संस्था की स्थापना पहली जनवरी २००७ में हुई थी परन्तु इसका औपचारिक पंचीकरण १९ मई २००७ को हुआ था। इसके पीछे २०-३० वर्ष के आई टी पेशे के लोग हैं। संस्था अपने लक्ष्यों की प्राप्ती लक्ष्य से जुड़ी परियोजनाओं और समारोहों के माध्यम से करती है।
तीव्र रेडियो प्रस्फोट

रेडियोखगोलिकी में तीव्र रेडियो प्रस्फोट (fast radio burst) या ऍफ़॰आर॰बी॰ (FRB) अज्ञात कारणों से उत्पन्न एक बहुत अधिक ऊर्जावान खगोलभौतिक परिघटना होती है जिसमें बहुत-ही संकुचित समय के लिए एक रेडियो संकेत प्रकट होती है। यह औसतन कुछ मिलिसैकण्ड के लिए ही जारी रहते हैं और हमारी गैलेक्सी से बाहर ही उत्पन्न होते हैं। सर्वप्रथम तीव्र रेडियो प्रस्फोट सन् २००७ में डन्कन लोरीमर और डेविड नारकेविक द्वारा पल्सरों से मिलने वाले संकेतों के अध्ययन में पाया गया था, जिस वजह से इसे "लोरीमर प्रस्फोट" (Lorimer Burst) कहा जाता है। उसके बाद से कई तीव्र रेडियो प्रस्फोट मिल चुके हैं, जिनमें से एक स्वयं को दोहराता भी है।

अगर तीव्र रेडियो प्रस्फोट ध्रुवित हों तो इसका अर्थ है कि वह किसी शक्तिशाली चुम्बकीय क्षेत्र से उत्सर्जित हुए हैं। इन प्रस्फोटों का स्रोत अज्ञात है लेकिन वैज्ञानिक इसका न्यूट्रॉन तारा, कालाछिद्र या परग्रही बुद्धि होने का दावा करते हैं। ऍफ़॰आर॰बी॰ 121102 (FRB 121102) एकमात्र ज्ञात दोहराता हुआ तीव्र रेडियो प्रस्फोट है। यह हमारी गैलेक्सी, क्षीरमार्ग, से लगभग ३ अरब प्रकाशवर्ष दूर ब्रह्मा तारामंडल (ऑराइगा तारामंडल) की दिशा में स्थित किसी गैलेक्सी से आता है।
बीइंग ह्यूमन फ़ाउन्डेशन

अंगूठाकार|संस्था का लोगो

बीइंग ह्यूमन फ़ाउन्डेशन एक मुंबई-स्थित समाज-कल्याण संस्था है जिसकी स्थापना बॉलिवुड के सितारे सलमान खान ने २००७ में की थी। यह संस्था भारत के पिछड़े हुए और गरीब लोगों की शिक्षा और उनके स्वस्थ्य का खर्च उठाती है। संस्था के अनुदान का मुख्य स्रोत बीइंग ह्यूमन ब्रांड की वस्तुओं की बिकरी है, जिनसे २०१६ में ३०० करोड़ रुपिये प्राप्त हुए थे। 

फ़ाउन्डेशन कई नि:शुल्क कार्यों का समर्थन करता है। यह मुंबई के अक्षरा हाई स्कूल के २०० बच्चों शिक्षा का खर्च उठाता है। इसके अतिरिक्त ३०० बच्चों का खर्च मुंबई की ग़ैर-लाभकारी संस्था असीमा के माध्यम से भी उठाया जाता है। फ़ाउन्डेशन वीर (VEER) पहल को भी अनुदान प्रदान करता है जिसके कार्यक्रम से दिव्यांगों को अत्म-निर्भर बनाने के प्रयास किए जाते हैं। दिसम्बर २०१५ तक इस कार्यक्रम के अंतरगत १९०९ व्यक्तियों को प्रशिक्षित किया गया था, जिनमें से ११९४ ने रोज़गार भी पा लिया था। संस्था ऐसे कार्यक्रमों को भी प्रारंभ कर चुकी है जिनसे विद्यार्थियों की मूल क्षमताओं का विकास किया जाता है और इस दिशा में कैरियर विकास केन्द्रों को गठित किया गया है। 
बीइंग ह्यूमन जन्मजात हृदय दोष और जन्मजात खोपड़ी से जुड़े दोषों से पीड़ित बच्चों के इलाज के लिए अनुदान प्रदान किया है। उसने महाराष्ट्र में खूखे से पीड़ितों की सहायता की है और कश्मीर में तूफ़ान से पीड़ित लोगों को रज़ाइयाँ पहुँचाई हैं, मुफ़्त आँखों के कैंपों का आयोजन किया है जहाँ मोतियाबिन्द शल्यचिकित्साओं की सुविधा प्रदान की गई। मुंबई में उसने अस्थि मज्जा अनुदानकर्ताओं के पंजीकरण कैंपों में भी सहायक रही है।

२०१८ में बृहन्मुंबई महानगरपालिका ने धमकी दी कि वह इस संस्था का नाम काली सूची में लिख देगी अगर अपोहन (dialysis) मशीनों को बांद्रा में नहीं लगाए। यह परियोजना एक सार्वनिक-निजी साझेदारी थी जिसमे नगरपालिका सरकार जगह मुहय्या करवाने वाली थी जबकि फ़ाउन्डेशन कम-खर्च अपोहन सुविधा और कर्मचारियों को बनाए रखने वाला था। फ़ाउन्डेशन ने इस बात से इंकार किया कि संस्था ने कभी भी कोई नगरपालिका के साथ औपचारिक समझौते पर उसने हस्ताक्षर किए थे।
दूल्हेराय

दूल्हेराय नामक व्यक्ति ने सर्वप्रथम कछवाह वंश की स्थापना की, 1137 ई. बड़गूजरों को हराकर दूल्हेराय ने ढूंढाड़ राज्य को बसाया था दूल्हेराय ने सर्वप्रथम दौसा को अपनी राजधानी बनाया, जो इस राज्य की सबसे प्राचीन राजधानी थी, दूल्हेराय ने इस राजधानी को मीणाओं से प्राप्त किया था |

दूल्हेराय ने रामगढ नामक स्थान पर जमुवामाता के मंदिर का निर्माण कराया तथा ' जमुवा माता ' को कछवाह वंश की कुलदेवी के रूप में स्थापित किया था, ढूंढाड़ में प्राचीन रामगढ गुलाब की खेती के लिए प्रसिद्ध था, जिसके कारण रामगढ को ' ढूढांड़ का पुष्कर ' कहा गया |

दूल्हेराय ने रामगढ को जीतकर इसे राजधानी बनाया इस प्रकार दूल्हेराय के शासन काल की दो राजधानीयाँ अस्तित्व में आयीं, दूल्हेराय के पश्चात कोकिलदेव ने आमेर के मीणाओं को पराजित कर इस सम्पन्न भू-भाग को कछवाह वंश का एक अंग बनाया, बाद में कोकिलदेव ने आमेर दुर्ग को राजधानी के रूप में स्थापित किया |
बसबार

right|thumb|300px|किसी विद्युत-वितरण रैक में लगे बसबार, जो १५०० अम्पीयर की विद्युतधारा ले जाने के लिए डिजाइन किए गये हैं।
विद्युत शक्ति के वितरण में बसबार (busbar या bus bar) किसी विद्युत चालक धातु से बनी छड़ या पट्टी को कहते हैं जिसका उपयोग उच्च धारा (प्रायः १०० अम्पीयर से अधिक) प्रवाहित करने के लिए किया जाता है। इनका उपयोग विद्युत स्विचयार्ड में उच्च वोल्टता वाले उपकरणों को जोड़ने के लिए किया जाता है। प्रायः बसबार के ऊपर कोई विद्युत विगलक (इन्सुलेटर) नहीं लगाया जाता। इससे इनको ठण्डा होने में सुविधा होती है तथा इनके किसी स्थान से दूसरी बसबार या केबल जोड़ने में सुविधा होती है।
बर्निंग ब्रेन सोसाइटी

बर्निंग ब्रेन सोसाइटी (बी बी एस) एक भारत और संयुक्त राज्य अमरीका में स्थित गैर-सरकारी संस्था है जो नागरिक अधिकार और सार्वजनिक स्वस्थ्य के मामलों पर काम करती है। 

सार्वजनिक स्वस्थ्य में वह तम्बाकू नियंत्रण की दिशा में मुख्य रूप से काम करती है।
बिजली घर

right|thumb|300px|आस्ट्रेलिया के ग्लाडस्टोन का बिजली घर
विद्युत शक्ति के औद्योगिक स्तर पर उत्पादन के लिए निर्मित संयन्त्र को बिजली घर या विद्युत केन्द्र (पॉवर स्टेशन) कहते हैं। इसे 'पावर स्टेशन', 'पावर प्लान्ट' या 'पावर हाउस' या 'जनन केन्द्र' भी कहते हैं। अधिकांश बिजलीघरों में एक या अधिक विद्युत जनित्र होते हैं। विश्व में अधिकांश बिजली घर विद्युत उत्पन्न करने के लिए कोयले, पेट्रोलियम और प्राकृतिक गैस जैसे जीवाश्म ईंधन जलाते हैं। कुछ अन्य परमाणु ऊर्जा का उपयोग करते हैं। लेकिन अब सौर, पवन, लहर और जलविद्युत जैसे अधिक 'साफ' अक्षय स्रोतों का उपयोग बढ़ता जा रहा है।
काँख

अंगूठाकार|महिला की बगल बाल सहित|150px
काँख (बगल या कक्ष भी) मानव शरीर पर जहाँ बाँह कंधे से जुड़ती उस संधि के नीचे वाला क्षेत्र है। यह बाँह के नीचे स्वेद-ग्रन्थि भी प्रदान करता है। मनुष्यों में, शरीर की गंध की रचना ज्यादातर काँख-संबंधी क्षेत्र में होती है। ये गंध फेरोमोन पदार्थ के रूप में कार्य करती है जो समागम से संबंधित भूमिका निभाती है। काँख-संबंधी क्षेत्र शरीर की गंध के लिए जननांग क्षेत्र से अधिक महत्वपूर्ण प्रतीत होता है जो मानव द्विपाद से संबंधित हो सकता है।

काँख क्षेत्र गुदगुदी के लिये संवेदनशील होता है और यहाँ किशोरावस्था से शुरुआत कर पुरुष और महिला दोनों के बाल आते हैं। महिलाएँ सौंदर्य के लिये इसे लगातार हटा देती हैं।
भाई महावीर

डॉ भाई महावीर (३० अक्टूबर १९२२ – ३ दिसम्बर २०१६) एक भारतीय राजनेता थे जो अप्रैल १९९८ से मार्च २००३ की अवधि में मध्य प्रदेश के राज्यपाल थे। वह राष्ट्रीय स्वयंसेवक संघ (आरएसएस) के प्रचारक थे तथा भारतीय जनसंघ और भारतीय जनता पार्टी के नेता। उन्होंने कई पुस्तकों की रचना की है। राज्यपाल बनाए जाने के पहले वे दो बार राज्यसभा के सदस्य थे। उन्होने अर्थशास्त्र में एमए और पीएचडी किया था और दिल्ली विश्वविद्यालय से एलएलबी का अध्ययन किया।

भाई महावीर आर्य समाज के मिशनरी और हिन्दू महासभा के नेता भाई परमानन्द के सुपुत्र थे। वह आर्य समाज पृष्ठभूमि के साथ बड़े हुए और लाहौर के दयानन्द एंग्लो-वेदिक कॉलेज में अध्ययन करने गए।
तुम्बाड

तुम्बाड एक 2018 भारतीय हिंदी - भाषी पीरियड हॉरर फिल्म है, जो राही अनिल बर्वे द्वारा निर्देशित है । इसके अतिरिक्त, आनंद गांधी ने रचनात्मक निर्देशक के रूप में कार्य किया, और आदेश प्रसाद ने सह-निर्देशक रूप में कार्य किया। मितेश शाह, प्रसाद, बर्वे, और गांधी द्वारा लिखित, फिल्म का निर्माण सोहम शाह, आनंद एल राय, मुकेश शाह और अमिता शाह ने किया था। विनायक राव के रूप में मुख्य भूमिका में सोहम शाह अभिनीत, यह फिल्म 20 वीं सदी के ब्रिटिश भारत के गांव तुम्बाड में छिपे खजाने की खोज की कहानी है। 

बर्वे ने एक कहानी के आधार पर स्क्रिप्ट लिखना शुरू किया, जिसे एक दोस्त ने 1993 में मराठी लेखक नारायण धराप द्वारा बताया था। उन्होंने पहला मसौदा 1997 में लिखा था, जब वह 18 साल के थे। 2009 से 2010 तक, उन्होंने फिल्म के लिए 700-पृष्ठ का स्टोरीबोर्ड बनाया। इसे सात उत्पादन कंपनियों द्वारा विकल्प दिया गया था, जिन्होंने तीन बार समर्थन किया और मंजिल पर गए (उत्पादन में गए)। इसे पहली बार 2012 में शूट किया गया था लेकिन एडिटिंग के बाद बर्वे और शाह संतुष्ट नहीं थे। फिल्म को फिर से लिखा गया और मई 2015 में फिल्मांकन पूरा होने के साथ फिर से शूट किया गया। पंकज कुमार ने फोटोग्राफी के निदेशक के रूप में काम किया, जबकि संयुक्ता काजा इसके संपादक थे। जेसपर कीड ने मूल अंक की रचना की जबकि अजय-अतुल ने एक गीत की रचना की।
अंडाशय कैंसर

अंडाशय कैंसर, डिम्बग्रंथि का कैंसर हैं जो अंडाशय में होता हैं। जिसके परिणामस्वरूप असामान्य कोशिकाएँ शरीर के अन्य हिस्सों में फैल जाती हैं व उन पर आक्रमण करने लगती हैं। जब ये प्रक्रिया शुरू होती हैं, तो उसका कोई अस्पष्ट लक्षण हो भी सकता हैं और नहीं भी। जैसे-जैसे यह रोग प्रगति की ओर बढ़ता हैं तो कुछ लक्षणों पर ध्यान दिया जा सकता हैं जैसे- श्रोणी में दर्द, पेट की सूजन व भूख की कमी इनमे से कुछ हैं। यह कैंसर शारीर के अन्य भाग जैसे पेट की सतहों, लसिका, फेफड़ो और यकृत तक भी फैल सकता हैं। 

अंडाशय का कैंसर होने का ज्यादा खतरा उन महिलओं में होता हैं, जिन्हें अपने जीवनकाल में अधिक मात्र में अण्डोत्सर्ग होता हैं। इसमें वह महिलायें शामिल होती हैं जिनकी कोई संतान नहीं होती, जिन्हे छोटी उम्र में अण्डोत्सर्ग होने लगता हैं और जिन्हें वृधावस्था में रजोनिवृत्ति होती हैं। अन्य जोखिम कारकों मे रजोनिवृत्ति के बाद हॉर्मोन थेरेपी, प्रजनन के लिए दवा और मोटापा शामिल हैं। जोखिम कम करने वाले कारकों में हार्मोनल जन्म नियंत्रण, ट्यूबल बंधन, और स्तनपान शामिल हैं। लगभग १०% मामले अनुवांशिक पाए जाते हैं, परन्तु जिन महिलाओं में बीआरसीऐ१ व बीआरसीऐ२ जीन में उत्परिवर्तन पाया जाता हैं उनमे ५०% तक खतरा बढ़ जाता हैं। ९५% से अधिक डिम्बग्रंथि कैंसर (अंडाशय कैंसर) का सबसे आम प्रकार दिम्ब्ग्रंथी कार्सिनोमा हैं। इसके पांच मुख्य उपप्रकार भी हैं, जिसमे उच्च स्तर का सीरस कार्सिनोमा सबसे आम हैं। ऐसा मन जाता हैं कि यह कैंसर अंडाशय की तरफ जों कोशिअकाये होती हैं उनमे शुरू होता हैं, परन्तु कुछ डिम्बवाही नाल में भी बन सकते हैं। अंडाशय कैंसर में रोगाणु कोशिका ट्यूमर कम मामलो में देखा जाता हैं। अंडाशय कैंसर की पुष्टि उत्तक परीक्षा से की जा सकती हैं जिसे आमतौर पर सर्जरी के द्वारा हटाया जा सकता हैं। यदि शुरुआती दौर में पता चल जाये तो इस कैंसर से छुटकारा पाया जा सकता हैं। इसका उपचार आमतौर पर सर्जरी, विकिरण चिकित्सा, व कीमोथेरेपी के सयोजन से किया जाता हैं (जिसके परिणाम रोग की सीमा, कैंसर के उपप्रकार, और अन्य चिकित्सयी स्तिथियों पर निर्भर करते हैं)। 
साल २०१२ में २३९,००० महिलाओं में नए मामले सामने आये। २०१५ में १२ लाख महिलाओं में यह कैंसर पाया गया जिसके परिणामस्वरूप दुनिया भर में १६१,१०० मौते हुई। महिलाओं में यह सातवां सबसे आम कैंसर हैं व आठवां सबसे आम कैंसर मृत्यु करक। जयादातर यह ६३ वर्ष की आयु में पाया जाता हैं। अफ्रीका और एशिया से ज्यादा उत्तरी अमरीका और यूरोप में अंडाशय कैंसर से मृत्यु होती हैं।
पामगढ़

पामगढ़ (Pamgarh) भारत के छत्तीसगढ़ राज्य के जांजगीर-चाम्पा ज़िले में स्थित एक गाँव है। राष्ट्रीय राजमार्ग 49 यहाँ से गुज़रता है।

• नगर पंचायत

★ खरौद नगर पंचायत

★ राहौद नगर पंचायत

• पामगढ़ के सभी गांव

1. Bargaon

2. Bhadra

3. Bhainso

4. Bhawtara

5. Bhilauni

6. Bhuigaon

7. Bilari

8. Bohardih

9. Borsi

10. Bundela

11. Chandipara

12. Cheudih

13. Chorbhatti

14. Churtela

15. Deori

16. Dewarghata

17. Dhangaon

18. Dhardehi

19. Dighora

20. Donga Kohraud

21. Dudga

22. Hadha

23. Hedaspur

24. Hirri

25. Jewara

26. Jhilmili

27. Jhulan

28. Jogidipa

29. Kamreed

30. Kesala

31. Khairadih

32. Khapri

33. Khargahni

34. Kharkhod

35. Khokhari

36. Khorsi

37. Kodabhat

38. Kohaka

39. Konar

40. Kosa

41. Kosala

42. Kosir

43. Kutrabod

44. Lagra

45. Loharsi

46. Mahka

47. Masturidih

48. Mehandi

49. Mekri

50. Meu

51. Mudpar

52. Mulmula

53. Nandeli

54. Pachari

55. Padariya

56. Pakariya

57. Pamgarh

58. Pandari

59. Pangaon

60. Rasonta

61. Rewapar

62. Rojhandih

63. Sasha

64. Semariya

65. Singhaldeep

66. Sirli

67. Sirri

68. Suklabhatha

69. Tanaud

70. Tavandih
पटलीय प्रवाह

इस झरने के कुछ भाग में पटलीय प्रवाह (दाहिने तरफ) है और कुछ में [[प्रक्षुब्ध प्रवाह]] (बाएं तरफ)
तरल गतिकी में, पटलीय प्रवाह (laminar flow) उस प्रवाह को कहते हैं जिसमें तरल, पतली-पतली पट्टियों के रूप में प्रवाहित होते हुए माना जा सकता है। इसे स्तरीय प्रवाह भी कहते हैं और तरल के ये 'स्तर' आपस में बहुत कम या नहीं के बराबर मिश्रित होते हैं। 

अल्प वेग पर तरल की गति पटलीय होती है जबकि अधिक वेग पर अपटलीय या प्रक्षुब्ध प्रवाह (turbulant flow)। पटलीय गति में प्रवाह की दिशा के लम्बवत कोई गति नहीं होती, न ही इस गति में भंवर धाराएँ होतीं हैं।
केल्विन सैवेज

केल्विन सैवेज (जन्म 4 जनवरी 1993) दक्षिण अफ्रीकी प्रथम श्रेणी के क्रिकेटर हैं जो क्वाज़ुलु-नटाल अंतर्देशीय के लिए खेलते हैं। अगस्त 2017 में, उन्हें टी 20 ग्लोबल लीग के पहले सीज़न के लिए बेनोनी ज़ालमी के दस्ते में नामित किया गया था। हालांकि, अक्टूबर 2017 में, क्रिकेट दक्षिण अफ्रीका ने शुरू में टूर्नामेंट को नवंबर 2018 तक के लिए टाल दिया, जिसके तुरंत बाद इसे रद्द कर दिया गया।

वह 2017 -18 सीएसए प्रांतीय वन-डे चैलेंज टूर्नामेंट में क्वाज़ुलु-नटाल के लिए चार मैचों में 263 रन के साथ अग्रणी रन-स्कोरर थे।

सितंबर 2018 में, उन्हें 2018 अफ्रीका टी 20 कप के लिए क्वाज़ुलु-नटाल के दस्ते में नामित किया गया था। अगले महीने, उन्हें मोजीसी सुपर लीग टी 20 टूर्नामेंट के पहले संस्करण के लिए जोजी स्टार्स के दस्ते में नामित किया गया था। सितंबर 2019 में, उन्हें 2019-20 सीएसए प्रांतीय टी 20 कप के लिए क्वाज़ुलु-नटाल के दस्ते के कप्तान के रूप में नामित किया गया था।
प्रक्षुब्ध प्रवाह

right|thumb|300px|यहाँ पानी के प्रवाह में बाधक एक वस्तु के कारण बाधा के आस-पास प्रवाह, प्रक्षुब्ब्ध प्रवाह है।
तरल गतिकी के सन्दर्भ में, प्रक्षुब्ध प्रवाह (turbulent flow) वह प्रवाह है जिसमें तरल के कण प्रवाह की दिशा के लम्बवत भी गति करते हैं। अर्थात प्रक्षुब्ध गति पटलीय नहीं होती। प्रक्षुब्ध प्रवाह प्रायः तब होता है जब प्रवाह की दिशा में तरल का वेग अधिक हो।
स्टोक्स का नियम

right|thumb|250px|किसी द्रव में डूबते हुए गोले के चारों तरफ बनी धारारेखाएँ ; इस चित्र में उत्प्लावन बल को Fd से तथा गुरुत्वीय बल को Fg से दर्शाया गया है।
सन 1851 में जॉर्ज गैब्रियल स्टोक्स (George Gabriel Stokes) ने किसी श्यान तरल में गति कर रहे किसी गोलीय पिण्ड पर लगने वाले विकर्ष (drag force ) के लिए एक व्यंजक दिया जिसे अब स्टोक्स का नियम कहते हैं। 

स्टोक्स ने श्यान तरल से होकर गति कर रहे छोटे गोलाकार पिण्ड पर लगने वाले श्यान बल के लिए निम्न्लिखित व्यंजक दिया -
:formula_1

जहाँ:
* "Fd" वेग के विपरीत दिशा में लगने वाला घर्षण बल है, जिसे 'स्टोक्स का विकर्ष' (Stokes' drag) कहते हैं।
* "μ" तरल की गतिक श्यानता (dynamic viscosity]] है। (कुछ लेखक इसको "η" से निरूपित करते हैं।)
* "R" गोलाकार वस्तु की त्रिज्या है।
* "v" वस्तु का तरल के सापेक्ष प्रवाह वेग (flow velocity) है। 

यहाँ "Fd" न्यूटन (= kg m s−2) में है, "μ" पास्कल-सेकेण्ड (Pa·s) में है, "R" मीटर में है तथा "v" मीटर/सेकेण्ड में है।

स्टोक्स का नियम निम्नलिखित अवधारणाओं (assumptions) पर अधारित है-

:*पटलीय प्रवाह (Laminar flow)
:*गोलाकार वस्तु
:*तरल, समांग (Homogeneous) है।
:*वस्तु की सतह चिकनी है,
:*कण (या गतिमान वस्तुएँ) एक-दूसरे के साथ व्यतिकरण (interfere) नहीं कर रहे हैं।
तारानाथ

तारानथ (1575–1634) तिब्बती बौद्धधर्म के जोनाङ सम्प्रदाय के एक लामा थे। वे इसके सर्वश्रेष्ठ विद्वन माने जते हैं।

तारानाथ का जन्म तिब्बत में हुआ था। ऐसा माना जाता है कि तारानाथ का जन्म उसी तिथि को हुआ था जिस तिथि को पद्मसम्भव जन्मे थे। उनका मूल नाम कुन-द्गा-स्नयिङ-पो था जिसका अर्थ संस्कृत के 'आनन्दगर्भ' के तुल्य है। वे बुद्धगुप्तनाथ के शिष्य थे जो भारत में जन्मे थे।
पैट्रिक बोथा

पैट्रिक बोथा (जन्म 23 जनवरी 1990) एक दक्षिण अफ्रीकी प्रथम श्रेणी के क्रिकेटर हैं। उन्हें 2015 अफ्रीका टी 20 कप के लिए फ्री स्टेट क्रिकेट टीम टीम में शामिल किया गया था।

वह 2017-18 में सीएसए प्रांतीय वन-डे चैलेंज टूर्नामेंट में अग्रणी रन-स्कोरर थे, जिसमें नौ मैचों में 276 रन थे। वह 2017-18 के सनफोइल 3-डे कप में फ्री स्टेट के लिए अग्रणी रन स्कोरर थे, जिसमें दस मैचों में 716 रन थे।

सितंबर 2018 में, उन्हें 2018 अफ्रीका टी 20 कप के लिए फ्री स्टेट की टीम में नामित किया गया था। वह 2018-19 के सीएसए 3-दिवसीय प्रांतीय कप में फ्री स्टेट के लिए अग्रणी रन स्कोरर थे, जिसमें दस मैचों में 544 रन थे। वह 2018-19 सीएसए प्रांतीय वन-डे चैलेंज में फ्री स्टेट के लिए अग्रणी विकेट लेने वाले थे, जिसमें दस मैचों में ग्यारह आउट थे।

सितंबर 2019 में, उन्हें 2019-20 सीएसए प्रांतीय टी 20 कप के लिए फ्री स्टेट के टीम के कप्तान के रूप में नामित किया गया था।
कुमारटुलि

right|thumb|300px|कुमारटुलि के शिल्पियों द्वारा निर्मित बागबाजार सार्वजनिक दुर्गाप्रतिमा का सौन्दर्य
कुमारटुलि (या, कुमारटोली) कलकाता के उत्तर भाग में स्थित एक अञ्चल है। यह अञ्चल ‘पटुआपाड़ा' या मृत्शिल्पियों की बस्ती के रूप में प्रसिद्ध है। कलकाता के इस अञ्चल से देवीदेवताओं की प्रतिमा मात्र कोलकाता शहर में ही घर-घर पूजा के लिए नहीं जातीं बल्कि देश के बाहर भी भेजी जाती हैं। कुमारटुलि पश्चिम बंगाल का एक विख्यात हस्तशिल्प (मृत्शिल्प) केन्द्र भी है।
फ्रांसिस हर्बर्ट डफ़्टी

फ्रांसिस हर्बर्ट डफ़्टी, II (Francis Herbert Dufty; 1846–1910), जिन्हें फ्रैन्क डफ़्टी के नाम से भी जाना जाता है, इंग्लैंड में जन्मे एक ऑस्ट्रेलियाई छायाकार या फोटोग्राफर थे, और इनकी ख्याति इनके फ़िजी के खींचे गये चित्रों को लेकर है। डफ़्टी फ़िजी के चित्र खींचने वाले कुछ पहले छायाकारों में से हैं और इनके चित्र फिजी के इतिहास का एक महत्वपूर्ण दस्तावेज हैं।
चन्ना मेरेया

चन्ना मेरेया () भारतीय फिल्म का एक गीत है "ऐ दिल है मुश्किल". गीत अमिताभ भट्टाचार्य, प्रीतम द्वारा रचित और अरिजीत सिंह द्वारा गाया गया है। इसे सोनी म्यूजिक इंडिया द्वारा 29 सितंबर 2016 को जारी किया गया था।

सूफी स्पर्श के साथ गीत दिल की टूटी हुई आत्मा से भावनाओं को बाहर निकालता है और फिर विस्तारित काव्य कविता के साथ घायल आत्मा को चंगा करने की कोशिश करता है - "सचि मुहब्बत शायद वही है, जिस्म जूनून जी, बराबर करूं यारी मेरी भी तोह कितना सुकून है "जिसका अर्थ है" सच्चा प्यार वह है जो पागलपन से भर जाता है, लेकिन कम नहीं है दो दिलों की दोस्ती जिसमें शांति बसती है"और दोहे के साथ भी - "एक तरफा प्यार का तख्त हाय कुच और गर्म है। औरों की रिश्तों की तरह ये दो लोगो मैं नहीं होता ,सिर्फ मेरा हक़ है इसपे "जो बिना पढ़े प्यार और उसके प्रभाव के बारे में बात करता है.करण जौहर, फिल्म के निर्देशक ने "चन्ना मेरेया" को मंजूरी दे दी, जिस क्षण उन्होंने गीत सुना, भट्टाचार्य ने 'स्पॉटबॉय' के साथ एक साक्षात्कार में कहा। रणबीर कपूर, जिनके चरित्र पर आधारित गीत गाना आधारित है, उन्होंने बताया कि "चन्ना मेरेया" उनके पूरे करियर में अब तक का सबसे अच्छा गीत है।.
ठक्कर बापा

अमृतलाल विट्ठलदास ठक्कर (29 नवम्बर 1869 – 20 जनवरी 1951) भारत के एक सामाजिक कार्यकर्ता थे जिन्होने गुजरात में जनजातीय लोगों के उत्थान के लिए कार्य किया। उन्हें प्रायः 'ठक्कर बापा' के नाम से जाना जाता है। वे भारतीय संविधान सभा के भी सदस्य थे।

वे सन १९०५ में गोपाल कृष्ण गोखले द्वारा स्थापित सर्वेन्ट्स ऑफ इंडिया सोसायटी के सदस्य बने। सन १९२२ में उन्होने "भील सेवा मण्डल" की स्थापना की। सन १९३२ में वे महात्मा गांधी द्वारा स्थापित हरिजन सेवक संघ के महासचिव बनाए गए। उनके ही प्रयास से २४ अक्टूबर १९४८ को "भारतीय आदिमजाति सेवक संघ" की स्थापना की गयी। 

राष्ट्रभाषा हिन्दी के प्रश्न पर उन्होंने कहा था कि इस मसले पर मै गांधी जी का उसी तरह अनुसरण करूंगा जैसे मालिक के पीछे कुत्ता। वह गांधी जी से दो माह छोटे थे और अच्छी-भली नौकरी छोड़कर दलितों-शोषितों के उत्थान में लगे रहे। गांधीजी ने जब पूरे एक वर्ष तक अस्पृश्यता के विरुद्ध अभियान चलाया था तो इसका सुझाव ठक्कर बापा का था और इस अभियान की रूप रेखा भी ठक्कर बापा ने भी तैयार की थी। महात्मा गांधी इन्हें प्यार से ‘बापा’ कह कर पुकारते थे।
गुलशन राय

गुलशन राय (2 मार्च 1924 - 11 अक्टूबर 2004) एक भारतीय फिल्म निर्माता और वितरक थे। उन्होंने 1970 के दशक में यश चोपड़ा द्वारा निर्देशित और 1990 के दशक में अपने बेटे राजीव राय द्वारा निर्देशित कई सफल फिल्मों का निर्माण किया।

गुलशन का जन्म 1924 में ब्रिटिश भारत (अब पाकिस्तान में) लाहौर, पंजाब में हुआ था। भारत के विभाजन के बाद वह 1947 में बॉम्बे (अब मुम्बई) चले गए। उन्होंने हिन्दी फिल्म उद्योग में एक वितरक के रूप में अपना करियर शुरू किया। 1970 में, उन्होंने अपनी उत्पादन कंपनी त्रिमूर्ति फिल्म्स की शुरुआत की और पहली फिल्म "जॉनी मेरा नाम" निर्मित की जो सफल रही थी। 1970 के दशक में, उनकी यश चोपड़ा निर्देशित फिल्मों ने अमिताभ बच्चन को एक सुपरस्टार बनाया और पटकथा लेखकों सलीम-जावेद के लिए सफल करियर प्रारंभ किया। उल्लेखनीय फिल्में "दीवार" (1975) और "त्रिशूल" (1978) थीं। 1980 और 90 के दशक में, उन्होंने अपने बेटे राजीव राय द्वारा निर्देशित एक्शन शैली में फिल्मों का निर्माण किया, और वह उनके संगीत (कल्याणजी-आनंदजी और बाद में विजू शाह द्वारा रचित) के लिए उल्लेखनीय थीं। वह "त्रिदेव" (1989), "विश्वात्मा" (1992), "मोहरा" (1994) और "गुप्त" (1997) हैं।

हालांकि, 2000 के दशक में राजीव की फिल्में, "प्यार इश्क और मोहब्बत" और "असंभव" के साथ त्रिमूर्ति फिल्म्स को असफलताओं का सामना करना पड़ा। दोनों ही फिल्म अर्जुन रामपाल को नायक के रूप में शुरुआत करने का प्रयास थीं लेकिन फ्लॉप हो गई और सफल नायक होने में अर्जुन असमर्थ रहे। 80 की उम्र में लंबी बीमारी के बाद 11 अक्टूबर 2004 को मुंबई में गुलशन राय की मृत्यु हो गई। वह पद्मश्री प्राप्तकर्ता थे।
यूरोपीय क्रिकेट टीम

यूरोपीय क्रिकेट टीम एक भारतीय प्रथम श्रेणी क्रिकेट टीम थी जिसने वार्षिक बॉम्बे टूर्नामेंट में भाग लिया था। टीम की स्थापना बॉम्बे में यूरोपीय समुदाय के सदस्यों द्वारा की गई थी जिन्होंने बॉम्बे जिमखाना में क्रिकेट खेला था।

1877 में इसके शुरू से ही यूरोपीय खिलाड़ी बॉम्बे टूर्नामेंट में शामिल थे, जब उन्होंने पारसी क्रिकेट टीम से दो दिवसीय मैच के लिए चुनौती स्वीकार की। इस समय, प्रतियोगिता को प्रेसीडेंसी मैच के रूप में जाना जाता था। उन्होंने 1892 से 1948 तक प्रथम श्रेणी मैच खेले।

मद्रास प्रेसीडेंसी के यूरोपीय क्रिकेटरों से बनी एक यूरोपीय टीम भी थी जो मद्रास प्रेसीडेंसी मैचों में खेलती थी।
मुस्लिम क्रिकेट टीम

मुस्लिम क्रिकेट टीम एक भारतीय प्रथम श्रेणी क्रिकेट टीम थी जिसने वार्षिक बॉम्बे टूर्नामेंट में भाग लिया था। टीम की स्थापना बॉम्बे में मुस्लिम समुदाय के सदस्यों द्वारा की गई थी।

1912 में मुसलमानों ने बॉम्बे टूर्नामेंट में भाग लिया, जब उन्होंने प्रतियोगिता का विस्तार करने के लिए यूरोपीय, हिंदुओं और पारसी के निमंत्रण को स्वीकार किया, जिसे बॉम्बे चतुष्कोणीय नाम दिया गया था।

पिछले दशक के दौरान या टूर्नामेंट के अस्तित्व के दौरान मुसलमानों की एक मजबूत टीम थी, जिसने 1934-35 और 1944-45 के बीच छह बार खिताब जीता।
मामूनुल हक

अंगूठाकार

अल्लामा मामूनुल हक ( ) (जन्म नवंबर 1973) एक बांग्लादेशी देवबंदी इस्लामिक विद्वान, प्रोफेसर, राजनीतिज्ञ, अर्थशास्त्री, शिक्षाविद, लेखक, संपादक, अंतर्राष्ट्रीय इस्लामी वक्ता और समाज सुधारक हैं। वह हेफ़ाज़त-ए-इस्लाम बांग्लादेश के संयुक्त सचिव, बांग्लादेश के महासचिव ख़िलाफ़त मज़्लिश, जामिया रहमानिया अरबिया ढाका के शेखुल हदीथ, बाबरी मस्जिद बांग्लादेश के संस्थापक, "मासिक रहलीगाम", बांग्लादेश ख़िलाफ़त के अध्यक्ष यूथ मजलिश और खतीब के संपादक हैं। बैतुल ममूर जाम मस्जिद। वह बांग्लादेश के एशियाई विश्वविद्यालय में अर्थशास्त्र के प्रोफेसर थे। वह कई संगठनों में एक प्रमुख व्यक्ति हैं, जिनमें बांग्लादेश में इस्लामिक बोलने वालों का संगठन रबेटतुल वाज़िन बांग्लादेश भी शामिल है । उनके पास बंगाली, अंग्रेजी और अरबी सहित पांच भाषाओं में कौशल है। उन्हें पूरे देश में एक इस्लामी नेता के रूप में जाना जाता है। वह नास्तिकों, धर्मनिरपेक्षवादियों, इस्लामवाद-विरोधी के खिलाफ कड़ी-पंक्ति के साथ विशेष रूप से लोकप्रिय थे और उन्हें इस संबंध में आंदोलन का नेतृत्व करने के लिए गिरफ्तार किया गया था। बांग्लादेश अवामी लीग, छत्र लीग, जुबो लीग समेत 65 संगठनों ने इस्लामी कट्टरपंथ को बढ़ावा देने के लिए उन पर प्रतिबंध लगाने, गिरफ्तारी और अनुकरणीय सजा देने की मांग को लेकर देश भर में व्यापक आंदोलन शुरू कर दिया है। 

*
सिक्किम सरकार

सिक्किम सरकार जिसे सिक्किम राज्य सरकार के रूप में भी जाना जाता है, भारतीय राज्य सिक्किम और उसके चार जिलों का सर्वोच्च शासी प्राधिकरण है। इसमें सिक्किम के राज्यपाल और न्यायपालिका और विधायी शाखाओं के नेतृत्व में एक कार्यकारी शामिल हैं।

भारत के अन्य राज्यों की तरह, सिक्किम राज्य का प्रमुख राज्यपाल होता है, जिसे भारत के राष्ट्रपति द्वारा केंद्र सरकार की सलाह पर नियुक्त किया जाता है। पद काफी हद तक औपचारिक है। मुख्यमंत्री सरकार का प्रमुख होता है और अधिकांश कार्यकारी शक्तियों के साथ निहित होता है। गंगटोक सिक्किम की राजधानी है, और यहीं विधानसभा (विधान परिषद), सचिवालय, और सिक्किम उच्च न्यायालय स्थित है।

सिक्किम की वर्तमान विधान सभा एकसदनीय है, जिसमें विधान सभा के 32 सदस्य (विधायक) शामिल हैं। इनका अधिकतम कार्यकाल 5 वर्ष का होता है।
जॉर्ज ऑलसॉप

जॉर्ज ऑलसॉप (4 जनवरी 1864 - 27 मार्च 1927) ने 1890-91 और 1897-98 के बीच ट्रांसवाल के लिए प्रथम श्रेणी क्रिकेट खेला और 1895-96 में एक टेस्ट मैच में अंपायर के रूप में भी खड़े रहे।
उनका जन्म इंग्लैंड के हैपटन, हैम्पशायर में हुआ था और उनकी मृत्यु दक्षिण अफ्रीका के जोहान्सबर्ग में हुई थी।
2021 आईसीसी महिला टी20 विश्व कप पूर्वी एशिया-प्रशांत क्वालीफायर

2021 आईसीसी महिला टी20 विश्व कप पूर्वी एशिया-प्रशांत क्वालीफायर एक आगामी क्रिकेट टूर्नामेंट है जो सितंबर 2021 में समोआ में खेला जाने वाला है। 
मैच महिला ट्वेंटी 20 अंतर्राष्ट्रीय (टी20आई) के रूप में खेले जाएंगे, जिसमें शीर्ष टीम 2022 आईसीसी महिला विश्व ट्वेंटी 20 क्वालीफायर टूर्नामेंट में प्रगति करेगी।
फिलीपींस में आईसीसी महिलाओं के कार्यक्रम में पहली बार भाग लेगी।
वरदमुद्रा

वरद मुद्रा में [[बोधिसत्व]] (१२वीं शताब्दी, [[पाल राजवंश]] के समय की प्रतिमा
वरदमुद्रा, वह मुद्रा है जिसमें हाथ की स्थिति वर देते हुए होती है। वर देने के लिए दाहिने हाथ का उपयोग होता है। वर देते समय हथेली ऊपर की ओर होती है अंगुलियाँ नीचे की तरफ होती हैं। अधिकांश देवप्रतिमाएँ वरदमुद्रा में या अभयमुद्रा में होतीं हैं। 

प्रायः खुली हथेली के मध्य में कमल की कली दर्शायी जती है।
2021 आईसीसी महिला टी20 विश्व कप अफ्रीका क्वालीफायर

2021 आईसीसी महिला टी20 विश्व कप अफ्रीका क्वालीफायर एक आगामी क्रिकेट टूर्नामेंट है जो अक्टूबर 2021 में बोत्सवाना में खेला जाना है। 
मैच महिला ट्वेंटी 20 अंतर्राष्ट्रीय (टी20आई) के रूप में खेले जाएंगे, जिसमें शीर्ष टीम 2022 आईसीसी महिला विश्व ट्वेंटी 20 क्वालीफायर टूर्नामेंट में प्रगति करेगी।
बोत्सवाना, कैमरून और मलावी आईसीसी महिलाओं के आयोजन में अपना डेब्यू करने वाले हैं।
दोभाषी

दोभाषी (बांग्ला : দোভাষী, सिलहटी नागरी : ꠖꠥꠜꠣꠡꠤ, पारसी-अरबी : دوبھاشی ) शब्द का उपयोग मध्यकाल की बांग्ला भाषा के लिए किया जाता है जब जिसमें फारसी के बहुत से शब्द होते थे। बंगाल पर अंग्रेजों का अधिकर होने के पूर्व यह भाषा बहुत प्रचलित थी। अंग्रेजी काल में बंगला भाषा में सुधार हुआ और फारसी शब्दों का बहिष्कार किया गया। दोभाषी शैली केवल पूर्वी नागरी लिपि में ही प्रचलित नहीं थी बल्कि सिलहटी नागरी में भी प्रचलित थी। इसके अलावा चटगाँव, पश्चिमी बंगाल और अराकान में प्रयुक्त परिवर्तित अरबी लिपि में भी दोभाषी का उपयोग होता था। इस भाषा का पूर्वी और दक्षिणी-पूर्वी बंगाल की आधुनिक भाषाओं (जैसे सिलहटी, चित्तग्रामी, और रोहिंग्या) पर बहुत प्रभाव पड़ा। 

; उदाहरण
: "तामाम इनसान आजाद भाबे समान इज्जत आर हक लइया पयदा ह​य। ताँहादेर हुँश ओ आकल आछे; एइ कारणे जरूरी आछे ये एकजन बेरादरी मन लइया आरेक जनेर साथे मिलिया मिशिया थाके।
दामोदरदेव

दामोदरदेव (असमिया भाषा : দামোদৰ দেৱ; 1488–1598) सोलहवीं शताब्दी के एकशरण धर्म के उपदेशक एवं प्रचारक थे।
बेसिल एंथोनी

कांगेज एडमंड बेसिल एंथोनी (11 अगस्त 1937 - 16 अप्रैल 2014) एक श्रीलंकाई क्रिकेट अंपायर थे।
वह 1983 में एक टेस्ट मैच और 1982 और 1983 के बीच दो एक दिवसीय अंतर्राष्ट्रीय मैचों में अंपायर रहे।
त्रिभंग

right|thumb|300px|भूतेश्वर यक्षिणी ; मथुरा , द्वितीय शताब्दी
भारतीय कला एवं नृत्य के सन्दर्भ में त्रिभंग किसी व्यक्ति की खड़ी अवस्था का एक विशेष रूप है जो परम्परागत भारतीय कलाओं एवं नृत्यों में प्रयुक्त होती है। त्रिभंग में शरीर 'सीधा' न होकर तीन (त्रि) स्थानों से मुड़ा (भंग) होता है, घुटने से एक दिशा में, कमर से दूसरी दिशा में और कन्धों के ऊपर से दूसरी दिशा में। ओड़ीसी नृत्य में, अर्धनारीश्वर प्रतिमा में त्रिभंग देखा जा सकता है। स्त्री-पुरुष के आधार पर भंग में भी अन्तर होता है।
भूत शिकार

भूत शिकार जांच करने की प्रक्रिया है रिपोर्ट की गई प्रेतवाधित स्थानों की सूची जो स्थान भूत द्वारा प्रेतवाधित होने की सूचना दी गई है। आम तौर पर, एक भूत-शिकार टीम असाधारण गतिविधि के अस्तित्व का समर्थन करने वाले साक्ष्य एकत्र करने का प्रयास करेगी। घोस्ट शिकारी विभिन्न प्रकार के इलेक्ट्रॉनिक उपकरणों का उपयोग करते हैं, जिनमें ईएमएफ मीटर एस, डिजिटल थर्मामीटर एस, दोनों हैंडहेल्ड और स्टेटिक डिजिटल वीडियो कैमरा एस, थर्मोग्राफिक और रात सहित अन्य पारंपरिक तकनीकों का भी उपयोग किया जाता है, जैसे साक्षात्कार एस और अनुसंधान का आयोजन कथित रूप से प्रेतवाधित साइटों का इतिहास और भूत शिकारी भी खुद को "असाधारण जांचकर्ताओं"के रूप में संदर्भित कर सकते हैं।"

वैज्ञानिक विधि की बर्खास्तगी के लिए भूत शिकार की भारी आलोचना की गई है। कोई वैज्ञानिक अध्ययन कभी भूत के अस्तित्व की पुष्टि करने में सक्षम नहीं रहा है। शिक्षकों, शिक्षाविदों, विज्ञान लेखकों, और संदेहियों के विशाल बहुमत द्वारा अभ्यास को एक छद्म विज्ञान माना जाता है। विज्ञान इतिहासकार ब्रायन रीगल ने भूत के शिकार को "व्यर्थ में एक असंगठित व्यायाम" बताया.
बद्दोमल्ही

बद्दोमल्ही (उर्दु: بدو ملہی), पाकिस्तान के शहर लाहोर से 35 मील दूर पूर्वोत्तर में स्थित नारोवाल जिले का एक शहर है। यह 31°58'60 उत्तर 74°40'0 पूर्व पर स्थित है और इसकी ऊँचाई 217 मीटर (715 फुट) है।
बद्दोमल्ही डाकघर की सीमा चीने का डोगरा गाँव तक लगती है, जो नारोवाल जिले का आखिरी और एक छोटा गाँव है हालाँकि एक हिंसाग्रस्त इलाका है। 

विभाजन से पहले, बद्दोमल्ही एक सुव्यवस्थित शहर था। विभाजन से पहले इसकी अच्छी अर्थव्यवस्था थी; ऐसा इसलिए है क्योंकि यह 4 बहुत प्रसिद्ध शहरों के बीच का केंद्र था, यानी लाहौर, सियालकोट, गुजरांवाला और अमृतसर। उपर्युक्त सभी शहरों से बद्दोमल्ही की दूरी लगभग 40 मील है।
स्पार्टा क्रिकेट क्लब ग्राउंड

स्पार्टा क्रिकेट क्लब ग्राउंड, जिसे स्पार्टा रिक्रिएशनल क्लब के रूप में भी जाना जाता है, वाल्विस बे, नामीबिया में एक क्रिकेट ग्राउंड है।
मैदान पर पहला रिकॉर्ड मैच 1993/94 क्रिकेट सीजन में हुआ था। 
इसने 15 अक्टूबर 2015 को अपने पहले प्रथम श्रेणी क्रिकेट मैच की मेजबानी की।
इसे 2016-17 के सनफोइल 3-डे कप के दौरान मैचों की मेजबानी करने के लिए एक स्थल के रूप में इस्तेमाल किया गया था।

*स्पार्टा क्रिकेट क्लब ग्राउंड, वाल्विस बे क्रिकेटअर्चिव में
वेल्लार नदी

वेल्लार नदी (Vellar river) भारत के तमिल नाडु राज्य के उत्तरी भाग के सेलम, पेरम्बलुर और कुड्डलोर ज़िलों में बहने वाली एक नदी है। यह सेलम ज़िले में शेवरोय पहाड़ियों में उत्पन्न होती है और कुड्डलोर ज़िले में पारंगीपेट्टई के निकट बंगाल की खाड़ी में विलय हो जाती है। ध्यान दें कि यह दक्षिण तमिल नाडु में बहने वाली दक्षिण वेल्लार नदी से बिलकुल भिन्न है और दोनों नदियों का कोई सम्बन्ध नहीं है।
2021 कनाडा क्रिकेट विश्व कप चैलेंज लीग ए

2021 कनाडा क्रिकेट विश्व कप चैलेंज लीग ए को अगस्त 2021 में कनाडा में खेला जाना है।
यह 2019–22 आईसीसी क्रिकेट विश्व कप चैलेंज लीग के ग्रुप ए में मैचों का दूसरा दौर होगा, जो एक क्रिकेट टूर्नामेंट है जो 2023 क्रिकेट विश्व कप के लिए योग्यता मार्ग का हिस्सा है।
हिमाचल प्रदेश में पर्यटन

हिमाचल प्रदेश में पर्यटन भारत भारत राज्य के राज्य हिमाचल प्रदेश से संबंधित है। यह अपने हिमालयन परिदृश्य और लोकप्रिय हिल-स्टेशन के लिए प्रसिद्ध है। कई बाहरी गतिविधियाँ जैसे कि रॉक क्लाइंबिंग, माउंटेन बाइकिंग, पैराग्लाइडिंग, आइस-स्केटिंग, ट्रेकिंग, राफ्टिंग और हेली-स्कीइंग में लोकप्रिय पर्यटक आकर्षण हैं। हिमाचल प्रदेश।

ब्रिटिश शासनकाल तक, हिमाचल प्रदेश में पर्यटन पहाड़ियों और कुछ आध्यात्मिक स्थलों के आसपास कुछ स्थानों तक सीमित था। अंग्रेजों ने अपने शासनकाल में शिमला जिसे वे भारत की ग्रीष्मकालीन राजधानी कहते थे, हिल हिल स्टेशन विकसित किए। ब्रिटिश शासन के बाद, हिमाचल प्रदेश में पर्यटन 1980 और 1990 के दशक के मध्य में पर्यटकों की सबसे अधिक संख्या के साथ बढ़ रहा था।

शिमला, राज्य की राजधानी, पर्यटकों के बीच लोकप्रिय है। कालका-शिमला रेलवे एक भारत का पर्वतीय रेलवे, पर्वतीय रेलवे है, जो एक यूनेस्को विश्व विरासत स्थल है. शिमला भारत में एक प्रसिद्ध स्कीइंग आकर्षण भी है। अन्य लोकप्रिय हिल स्टेशनों में मनाली, किन्नर, कसोल, पार्वती घाटी, चंबा, कुल्लू, किन्नर कैलाश, और कसौली शामिल हैं।

धर्मशाला, दलाई लामा का घर, अपने तिब्बती मठों और बौद्ध मंदिरों के लिए जाना जाता है। कई ट्रेकिंग अभियान भी यहाँ से शुरू होते हैं।

द रिज शिमला में एक बड़ी सड़क है जो शिमला की अधिकांश सांस्कृतिक गतिविधियों का केंद्र है।
एनाबेले घर आती है

एनाबेले घर आती है एक 2019 अमेरिकी अलौकिक डरावनी फिल्म गैरी डबर्मन द्वारा निर्देशित है, अपने निर्देशन में, डबर्मन की एक स्क्रिप्ट और डबर्मन की एक कहानी और जेम्स वान के रूप में, जिन्होंने अभिनय भी किया। पीटर सफरान के साथ निर्माता। यह 2014 की " एनाबेले " और 2017 की " एनाबेले: क्रिएशन ", और किश्त के रूप में द कंज्यूरिंग यूनिवर्स फ्रेंचाइजी के रूप में काम करता है। फिल्मी सितारों मैकेंना ग्रेस, मैडिसन इसमैन, और केटी सराइफ़ के साथ, वेरा फ़ार्मिगा और पैट्रिक विल्सन (अमेरिकी अभिनेता) पैट्रिक विल्सन, जो आश्चर्यचकित करते हैं। लोरेन और एड वॉरेन के रूप में उनकी भूमिकाएं थी।

अप्रैल 2018 की शुरुआत में, वार्नर ब्रदर्स पिक्चर्स ने घोषणा की कि कॉन्ज्यूरिंग यूनिवर्स फ्रैंचाइज़ी में एक अनटाइटल्ड फिल्म 3 जुलाई, 2019 को रिलीज़ की जाएगी। उस महीने के बाद, यह घोषणा की गई थी कि यह फिल्म एक और यादगार होगी। " एनाबेले " श्रृंखला, डबर्मन के साथ डबर्मन और वान द्वारा लिखित एक कहानी उपचार के आधार पर, अपने निर्देशन में फिल्म को लिखने और निर्देशित करने के लिए साइन की गई। प्रिंसिपल फोटोग्राफी अक्टूबर के मध्य में शुरू हुआ और आधिकारिक रूप से दिसंबर २०१ में लॉस एंजिल्स में लिपटा था ।

वार्नर ब्रदर्स पिक्चर्स और न्यू लाइन सिनेमा द्वारा 26 जून 2019 को संयुक्त राज्य अमेरिका में "एनाबेले कम्स होम " नाटकीय रूप से रिलीज़ हुई थी। इसने दुनिया भर में $ 231 मिलियन से अधिक की कमाई की और आलोचकों से मिश्रित समीक्षा प्राप्त की, जिन्होंने अपने माहौल, प्रदर्शन और संगीत स्कोर के लिए फिल्म की प्रशंसा की, लेकिन अपने पूर्ववर्तियों की तुलना में साजिश और डर की आलोचना की.
सिटी मॉन्टेसरी स्कूल, इंदिरा नगर शाखा

सिटी मॉन्टेसरी स्कूल, इंदिरा नगर शाखा लखनऊ, भारत में एक निजी स्कूल है जो हाई स्कूल स्तर तक शिक्षा प्रदान करता है। यह एक सह-शैक्षिक, अंग्रेजी माध्यम का संस्थान है, जो सीआईएससीई बोर्ड, नई दिल्ली से संबद्ध है।
अकबरुद्दीन ओवैसी

अकबरुद्दीन ओवैसी (जन्म 14 जून 1970) एक भारतीय राजनीतिज्ञ और तेलंगाना विधान सभा में ऑल इंडिया मजलिस-ए-इत्तेहादुल मुस्लिमीन (AIMIM) विधायक दल के नेता और तेलंगाना विधान सभा के एक विधायक हैं। [1] वह ऑल इंडिया मजलिस-ए-इत्तेहादुल मुस्लिमीन के सदस्य हैं और तेलंगाना विधानसभा में इसके प्रमुख नेता हैं।

ओवैसी ने 1999 से चंद्रायंगुट्टा विधानसभा क्षेत्र की अध्यक्षता की, 2018 में पांचवां कार्यकाल जीता। [६] उन्होंने 2004 में फ्लोर लीडर का पद संभाला। 

वह अपने विवादास्पद "15 मिनट भाषण", के लिए मीडिया की सुर्खियों में रहे हैं और उन्हें राजनीतिक विरोधियों द्वारा "विभाजनकारी नेता" के रूप में संदर्भित किया गया है। [११] वह पहले भी 15 सशस्त्र हमलावरों पर बंदूक, तलवार और खंजर से हमला कर चुका है, जबकि 2011 में रैली करते हुए। उन्हें पेट में गोली लगी थी और उनके पास चिकित्सा संबंधी समस्याएँ थीं, क्योंकि गोली अभी भी उनके गुर्दे के पास दर्ज है।
छयगाँव

:"महाराष्ट्र में इस से मिलते-जुलते नाम के नगर के लिए सोयगाँव, महाराष्ट्र का लेख देखें"

छयगाँव (Chaygaon) जिसे स्थानीय उच्चारण में सोयगाँव कहा जाता है, भारत के असम राज्य के कामरूप ज़िले में स्थित एक शहर है। यह अपने माँ चंडिका देवालय (मंदिर) के लिए प्रसिद्ध है।
2022 अंडर-19 क्रिकेट विश्व कप योग्यता

2022 अंडर-19 क्रिकेट विश्व कप योग्यता, 2022 अंडर-19 क्रिकेट विश्व कप में अंतिम पांच स्थानों को निर्धारित करने के लिए क्षेत्रीय योग्यता टूर्नामेंट की एक श्रृंखला होगी। 
पांच क्षेत्रों में सात टूर्नामेंट खेले जाने हैं।
2022 आईसीसी अंडर-19 क्रिकेट विश्व कप

2022 आईसीसी अंडर-19 क्रिकेट विश्व कप एक अंतरराष्ट्रीय सीमित ओवरों का क्रिकेट टूर्नामेंट है जिसका आयोजन 2022 में वेस्टइंडीज में किया जाना है। इस प्रतियोगिता में सोलह टीमें भाग लेगी।
यह अंडर-19 क्रिकेट विश्व कप का चौदहवाँ संस्करण होगा, और वेस्टइंडीज में आयोजित होने वाला पहला संस्करण होगा।
मार्च 2021 में, क्रिकेट वेस्ट इंडीज ने पुष्टि की कि प्रारूप पिछले संस्करणों की तरह ही होगा, टीमों के लिए प्लेट और सुपर लीग चरणों में प्रगति करने के लिए प्रतिस्पर्धा होगी।
बांग्लादेश गत विजेता है।
जगबीर सिंह

जगबीर सिंह (जन्म 20 फरवरी 1965) पूर्व भारतीय फील्ड हॉकी सेंटर फॉरवर्ड ने दो ओलंपिक (1988 और 1992), 1990 विश्व कप में भारत का प्रतिनिधित्व किया और सभी प्रमुख टूर्नामेंटों में भारतीय टीम का एक प्रमुख प्रकाश था, एक के लिए दो एशियाई खेलों (1986 और 1990), 1989 एशिया कप और चैंपियंस ट्रॉफी सहित, 1985-95 तक।

उन्हें 1990 में भारत सरकार द्वारा हॉकी के लिए अर्जुन अवार्ड से सम्मानित किया गया, 2004 में "लक्ष्मण अवार्ड" और वर्ष 2015-16 के लिए सर्वोच्च नागरिक सम्मान "यश भारती अवार्ड" (सरकार द्वारा) उत्तर प्रदेश). मार्च 2017 में, भारत सरकार के युवा मामले और खेल मंत्रालय ने उन्हें हॉकी के लिए राष्ट्रीय पर्यवेक्षक के रूप में नियुक्त किया।
आलन्दी

आलन्दी महाराष्ट्र के पुणे जिले का एक नगर व नगर परिषद है। यह एक तीर्थ स्थान है। यहीं पर सन्त ज्ञानेश्वर की समाधि है जिन्होने अपना कुछ समय यहीं व्यतीत किया था।
इरेन वैन ज़ाइल

इरेन वैन ज़ाइल (जन्म 27 नवंबर 1984) एक नामीबियाई महिला क्रिकेट खिलाड़ी हैं।
बोत्सवाना के नामीबिया के दौरे के दौरान, उन्होंने 1 अप्रैल 2019 को नामीबिया की महिला क्रिकेट टीम के लिए अपना महिला ट्वेंटी 20 अंतर्राष्ट्रीय (मटी20आई) डेब्यू किया।

अगस्त 2019 में, स्कॉटलैंड में 2019 आईसीसी महिला विश्व ट्वेंटी 20 क्वालिफिकेशन टूर्नामेंट के लिए नामीबिया की टीम में उनका नाम रखा गया था।
उनहोंने अपना पहला मैच नामीबिया के टूर्नामेंट का शुरुआती मैच 31 अगस्त 2019 को आयरलैंड के खिलाफ खेला था।
इब्न तैमियाह

तक़ी अद-दीन अहमद इब्न अब्द-अल-हलीम इब्न अब्द-अल-सलाम अल-नुमैरी अल-हर्रानी (‎) 621 AH में पैदा हुए। हनबली धर्म के प्रचार और विकास में शेख-उल-इस्लाम हाफिज इब्न तैमियाह की सेवाएं अमूल्य हैं। उन्हें हंबली धर्म की व्याख्या करने वाला माना जाता है। लेकिन इब्न तैमियाह कुछ मुद्दों पर इमाम अहमद इब्न हन्बल से असहमत थे। दमिश्क (सीरिया) के किले में कारावास की स्थिति में 20 जिल-क़ादा 728 AH को मृत्यु हो गई।
इब्न तैमियाह हंबली मसलक के एक विद्वान थे, लेकिन सिद्धांत और इबादत से संबंधित बहुत से मुद्दों में, जम्हूर से अलग हो गए। जिस पर बहुत से विद्वानों जिनमें इब्न हजर अस्कलानी, ​​इब्न हजर हैतमी, ताज अद-दीन सुबकी, वली अद-दीन इराक़ी और तक़ी अद-दीन सुबकी और अन्य ने सख्त प्रतिक्रिया व्यक्त की।
अमाल क्लूनी

अमाल क्लूनी (née अलामुद्दीन; अरबी: عمل علم الدين; जन्म 3 फरवरी 1978) एक लेबनान में जन्मे ब्रिटिश बैरिस्टर हैं, जो डौटी स्ट्रीट चैंबर्स में हैं, जो अंतरराष्ट्रीय कानून और मानव अधिकारों के विशेषज्ञ हैं। उनके ग्राहकों में विकीलीक्स के संस्थापक जूलियन असांजे शामिल हैं, उनके प्रत्यर्पण के खिलाफ लड़ाई में, [3] यूक्रेन के पूर्व प्रधान मंत्री, यूलिया Tymoshenko; [4] मिस्र के कनाडाई पत्रकार मोहम्मद फहीम; [५] और नोबेल पुरस्कार विजेता नादिया मुराद। [6]

2019 में, उन्हें ब्रिटिश विदेश और राष्ट्रमंडल कार्यालय द्वारा मीडिया की स्वतंत्रता पर विशेष दूत के रूप में नियुक्त किया गया था। [7] उन्होंने 2020 में इस भूमिका से इस्तीफा दे दिया। [role]

उन्होंने फिल्म अभिनेता और निर्देशक जॉर्ज क्लूनी से शादी की है।
यूनाइटेड ग्राउंड

यूनाइटेड ग्राउंड जिसे ट्रस्टको यूनाइटेड स्पोर्ट्स फील्ड के रूप में भी जाना जाता है, विंडहोक, नामीबिया में एक क्रिकेट मैदान है। ग्राउंड पर पहला रिकॉर्ड मैच 1990 में हुआ था जब नामीबिया नीदरलैंड से खेला था।

ग्राउंड ने अपना पहला लिस्ट ए मैच 2001/02 6 नेशंस चैलेंज में आयोजित किया था जब केन्या जिम्बाब्वे ए से खेला था। आज तक इस ग्राउंड ने 12 लिस्ट ए मैच का आयोजन किया है।
2005 में, ग्राउंड ने 2005 इंटरकांटिनेंटल कप में नामीबिया और बरमूडा के बीच अपना पहला प्रथम श्रेणी क्रिकेट मैच आयोजित किया। मैदान ने 2010 में नामीबिया और युगांडा के बीच 2009-10 इंटरकॉन्टिनेंटल शील्ड में दूसरा प्रथम श्रेणी मैच आयोजित किया।
मोड़

मोड़ नागेश कुकुनूर द्वारा निर्देशित २०११ की एक हिंदी फिल्म है। आयशा टाकिया और रणविजय सिंह फिल्म में मुख्य भूमिकाओं में हैं, जबकि रघुवीर यादव, तन्वी आज़मी और अनंत महादेवन ने फ़िल्म में सहायक भूमिकाएं निभाई हैं। यह फिल्म ३० सितम्बर २०११ को रिलीज़ हुई थी। तपस रेलिया ने फिल्म में संगीत दिया है।

ऊटी में फिल्माई गई इस फ़िल्म की कहानी टाकिया द्वारा अभिनीत अनन्या पर केंद्रित है, जिसकी मुलाकात एक दिन अपने पुराने मित्र से होती है, और वे दोनों प्यार में पड़ जाते हैं, लेकिन बाद में उसे पता चलता है कि वह व्यक्ति वास्तव में उसका पुराना दोस्त नहीं, बल्कि कोई और है। फिल्म को समीक्षकों से नकारात्मक प्रतिक्रियाएं प्राप्त हुई, और बॉक्स ऑफिस पर इसने कुल ५१ लाख रूपये की कमाई की।
अजॉय चक्रबर्ती

पण्डित अजॉय चक्रबर्ती (जन्म: २५ दिसम्बर १९५२) एक प्रतिष्ठित भारतीय हिन्दुस्तानी शास्त्रीय संगीतकार, गीतकार, गायक और गुरु हैं। उन्हें हिंदुस्तानी शास्त्रीय संगीतकारी के विशिष्ठ व्यक्तित्वों में गिना जाता है।

पटियाला कसूर घराना उनकी विशेष दक्षता है, तथा वे मूलतः उस्ताद बड़े ग़ुलाम अली साहब और उस्ताद बरकत अली खान की गायकी का प्रतिनिधित्व करता हैं। तथा हिन्दुस्तानी शास्त्रीय परम्परा के अन्य घराने, जैसे इंदौर, दिल्ली, जयपुर, ग्वालियर, आगरा, किराना, रामपुर तथा दक्षिण भारतीय कर्नाटिक संगीत की शैलियों का भी इनकी गायिकी पर प्रभाव पड़ता है।